STAR รับ Q1/60 ยังได้รับผลกระทบธุรกิจสุขภัณฑ์ขาดทุนต่อเนื่อง
STAR รับ Q1/60 ยังได้รับผลกระทบธุรกิจสุขภัณฑ์ขาดทุนต่อเนื่อง เผยอยู่ระหว่างมองหาตลาดส่งออกเพิ่ม
28 ก.พ. 2560

บริษัท สตาร์ ซานิทารีแวร์ จำกัด (มหาชน) หรือ STAR เปิดเผยว่า จากการสอบทานของผู้บริหาร เกี่ยวกับผลประกอบการในช่วงแรกของปี 60 คาดว่าจะบริษัทยังได้รับผลกระทบจากการดาเนินงานขาดทุนต่อเนื่องในธุรกิจสุขภัณฑ์ เนื่องจากบริษัทอยู่ระหว่างหาตลาดส่งออกเพิ่มเติม คาดการณ์ว่าน่าจะมีผลการดาเนินงานขาดทุนในช่วง 1 มกราคม – 22 กุมภาพันธ์ 2560 ประมาณ 4.01 ล้านบาท (ยังไม่ได้สอบทาน) เมื่อคำนึงถึงผลกระทบดังกล่าว ฝ่ายบริหารเห็นว่าถึงแม้รวมผลการดาเนินงานดังกล่าวแล้ว จะไม่มีผลกระทบอย่างมีนัยสำคัญต่อส่วนผู้ถือหุ้นของบริษัททาให้มีส่วนผู้ถือหุ้นติดลบอีก
ทั้งนี้ ตามที่ STAR ได้อนุมัติงบการเงินประจำปีที่ตรวจสอบโดยผู้สอบบัญชีของบริษัท สิ้นสุด 31 ธันวาคม 2559 ปรากฏส่วนของผู้ถือหุ้นติดลบจำนวน 52.98 ล้านบาทนั้น บริษัท ขอชี้แจงว่าบริษัทได้ดำเนินการแก้ไข เรื่องคุณสมบัติของหลักทรัพย์ดังกล่าว โดยการเพิ่มทุนชำระแล้วเป็นที่เรียบร้อย โดยบริษัทได้รับเงินสดจากการเพิ่มทุนจานวนทั้งสิ้น 304.77 ล้านบาท และจดทะเบียนทุนชำระแล้วเป็น 189.64 ล้านบาท ในวันที่ 23 ก.พ.60 ทำให้ส่วนผู้ถือหุ้นเพิ่มขึ้น